**KATEDRA EPIDEMIOLOGIJE - POTPISI ZA OVERU SEMESTRA STUDENTA IAS MEDICINA**

Poštovani studenti/kinje,

Potpisivanje indeksa za zimski i letnji semestar (tj. V i VI semestar), za predmet Epidemiologija, vrši se u nedelji 1-5. septembra 2025. god. i u nedelji 8-12. semptembra 2025. god, u periodu 10-12 časova, na Institutu za epidemiologiju, ne u vežbaonicama. Potpisivanje indeksa sprovode doc. dr Gorica Marić, doc. dr Vuk Marušić i prof. dr Sandra Grujičić.

Studenti/kinje ostvaruju pravo na potpis za svaki semestar ako nemaju više od jednog minusa/nedolaska po semestru.

Da bi se utvrdilo koliko student/kinja ima izostanaka, student treba lično da dođe na Institut za epidemiologiju i da proveri broj izostanaka. Ukoliko postoji više od jednog izostanka po semestru, odmah se određuje termin nadoknade. Studenti/kinje koji imaju 3 i više izostanaka po semestru, moraju da napišu molbu Šefu Katedre, sa obrazloženjem zbog čega su nastavu propustili, da bi se nadoknade odobrile.

Da bi student/kinja dobio/la potpis za VI semestar, neophodno je da uraditi svih 5 seminara/tematskih jedinica u okviru Epidemiologije infektivnih bolesti (Epidemiologija respiratornih, crevnih, vektorskih, zoonoza i polno prenosive infekcije) na RETIKULUMU.

Kolokviranje izgubljene nastave obavlja se kod asistenata i docenata u nedelji 8-12. 9. 2025. god. (prema dogovoru sa nastavnikom koji je držao nastavu). Za kolokviranje je neophodno da za propuštene tematske jedinice (seminare/vežbe) popunite svoje praktikume i da budete spremni da o datim tematskim jedinicama možete kritički da raspravljate. Nije moguće nadoknaditi propuštene metodske jedinice pisanjem eseja.

Student/kinja mogu dobiti bodove (4 boda) za seminare ako su uspešno uradili sve seminare onlajn putem Retikuluma u okviru kursa Epidemiologija 2024/2025.

Obavezno je da u indeks student/kinja upišu:

Epidemiologija (predavanja-1, vežbe-2) za V semestar i

Epidemiologija (predavanja-1, drugo-1) za VI semestar.

**KATEDRA EPIDEMIOLOGIJE**